c: text/html

text:
Panakné Ni Wingsali masih bareng ka alasé. Tan kacerita di jalan, teked ajak dadua di alasé. ”bih, demené Ni Mésaba ajak Ni Wingsali, nepukin amah-amahan ané nguda-nguda.
Sedeng itehe ngamah, Ni Wingsali makasiab nepukin buron tawah. Melaib Ni Wingsali di durin méméné, sambilanga matakon. ”Mémé….mémé….ade buron tawah, to to ya mémé…..! ”ikuhné lantang, gubané aéng”, nyeh tiyang mémé..!
Mesaut lantas Ni Mésaba,
”ento madan I Macan”, nah kéné jani cening,
entegang sebengé apang care anak sakti,
anggon nayanin I Macan, ané malaksana corah”.
I Macan masih ngon nepukin Ni Mésaba ngajak pianakné Ni Wingsali. I Macan ngomong,
”Ih, buron apa saja iba bani mai ka alasé? kai ané kuasa di alasé ené”!.
Mesaut Ni Mésaba, ”Ih iba macan. Iba mirib tusing nawang, uli awak kainé bisa pesu api. Di tanduk kainé Ida Sang Hyang Siwa ané malinggih. Kai kaliwat sakti, tusing buungan iba amah kai. Sambilanga Ni Mésaba ngéngkotang tandukné tur mekecos.
I Macan lantas malaib. tepukina tekén i Bojog. i Bojog matakon”,
Beli, apa krana beli malaib?”.
I Macan masaut, ”beli jejeh nepukin buron tawah. Awakné poléng tandukné lanying”.
Raris, seanturnyane .. ”Ento sing je lénan tekén I Kambing. Tiang mamusuh tekén ia. Jalan jani malipetan bareng-bareng alih!”.
Masaut I Macan,
”béh, yén beli kema tusing buungan beli mati. Cai gancang menék kayu, élah makecos”.
I Bojog buin ngomong,
”yén beli sangsaya, jalan tegul bangkiangé. Kantétang ikuhé”.
Munyin i Bojogé lantas guguna tekén I Macan. Ditu pada ngilitang ikuh, pada negul bangkiang.
Kacrita jani suba neked di arepan Ni Mésaba. Ni Mésaba masebeng égar tur mamunyi
”Uh, cai Bojog teka. Dugas cainé kalah matoh-tohan,
cai majanji nyerahang macan patpat. Ané jani cai mara ngaba aukud.
Nah kanggoang embok masih. sedeng melaha embok ngidamang bé macan.
Mara kéto munyiné Ni Mésaba, I Macan kaliwat jejeh.
”Béh, i déwék bayahange utang tékén i Bojog, ”kéto kenehné.
Ditu lantas ia jeg malaib patipurug. i Bojog bragedega. Ulian keliwat jejehné I Macan, lantas maka dadua ulung di jurangé tepén batu. Pamuputné mati I Macan tekén I Bojog.
Nah kéto tuah, amun apa ja wanéné wiadin kerengné, yéning belog sinah lakar nepukin sengkala buka I Macan.

robotstxt: allowed

filter: keep


text:
Sumber : LKS Saraswati Bahasa Bali Kelas XI, Januari 2014
Kasusastraan Bali
asusatraan mawit saking basa Sansekerta : Sastra.
Polih pangater ka- miwah pangiring -an dados
kasusastraan.
Sastra mateges : Sas - nyukat/nyikut wiadin ngukur, Tra =
piranti/sarana/alat. Sastra inggih punika aksara piranti
mlajahin tatwa, kaweruhan. Susastra tegesipun daging
sasuratan sané becik / utama.
Kasusastraan mateges : palaning reriptayan Ida Sang
kawiswara malarapan antuk pawisik sané kaiket antuk basa
utawi aksara sané lengut. Malarapan teges kasusastraan punika,
kasusastraan Bali inggih punika saluiring ajah-ajah utawi
kaweruhan sané becik, pakaryan para wagminé ring Bali sané
kasurat mabasa Bali, inggihan nganggén aksara Bali utawi aksara
latin. Sakéwanten yening selehin malih kasusastraan Bali nénten
ja sané mabasa Bali kémanten sané ngranjing kasasastraan Bali.
Taler Kasusastraan sané nganggen basa Kawi utawi Jawa Kuno
makadi kakawin, parwa-parwa, sloka palawakia miwah kidung
ngranjing ring kasusastraan Bali.
Tetujon nyelehin susastra Bali inggih punika :
K
Sumber : LKS Saraswati Bahasa Bali Kelas XI, Januari 2014
1. Mangda sida uning ring nilai-nilai budaya sané pacang
mawiguna pinaka sarana sajeroning nglimbakang budaya
Baliné.
2. Mangdé wenten anggen tatimbang midabdabin kabudayaan
Baliné sajeroning ngarepin aab jagaté mangkin
3. Kaanggen nincapang rasa bangga druené makrama Bali
4. Kaanggen nincapang seni, ilen-ilen, miwah unen-unen ring
Bali
5. Mangdé prasida ngamolihang daging tatwa agama saha
nincapang Sradha bhakti sajeroning ngajegang agama Hindu
Baline.
Kawit kasusastraan Bali
Kasusastraan Baliné sané mangkin wantah pasatmian saking:
1. Kasusastraan Bali Purwa
2. Kasusastraan Jawi
3. Kasusastraan Hindu
Yening uratiang saking masa kawentenannyane,
kasusastraan Bali kaepah dados kalih soroh luiripun :
1. Susastra Bali Purwa
2. Susastra Bali Anyar
Sumber : LKS Saraswati Bahasa Bali Kelas XI, Januari 2014
A. Susastra Bali Purwa malih kaepah dados :
a. gancaran
b. palawakia
c. tembang
B. Susastra Bali Anyar taler kaepah dados :
a. prosa (cerpen, novel, drama)
b. Puisi Bali anyar
Yening selehin saking tata cara nglimbakang kasusastraan
Bali kaepah dados :
1. susastra tutur (sastra lisan)
2. susastra sasuratan (sastra tubs)
Sané ngranjing sastra tutur luiripun :
a. gagendingan
b. satua-satua
c. paribasa
Sané ngeranjing sastra sasuratan luiripun :
a. sané mawangun tembang ( geguritan, kidung, kakawin)
b. mawangun puisi Bali anyar
c. sané mawangun gancaran utawi fiksi ( cerpen, novel,
drama)


text:
Malarapan antuk asung kerta wara nugraha Ida Sang Hyang Widhi Wasa blog puniki prasida kamedalang. Tetujon kawentenan blog puniki inggih punika anggen piranti majeng ring para semeton sane tresna sutindih tekening bahasa miwah sastra Agama Hindu mangdane teleb uning ring kewentenan basa Bali miwah agama Hindu.
Dumogi napi sane kasurat ring blog puniki wenten pikenohnyane turmaning saantukan kawimudan titiang pastika akeh kekirangannyane, antuk asapunika titiang nunas ring sang sane wikan mangdane prasida ngwantu kawentenan blog puniki . Yening wenten sane neneten manut titiang nunas geng rena sinampura.
Om, Santih, Santih, Santih Om


text:
Iraga kadang eran ajak truna-truni ne jani, jek demen san ngoyong dijalane. Tapi sing je eran-eran gati, nak ipidan taen masi keto, taen memunyah di jalane pules di sisin jalane. Yen tawange teh keto jak reramane jek bayuhine be nang ping satus.
Tapi ento be pidan gati. Jani be engsap kanti enken asane.
Kewala, nu je inget nak ulian ento masi ngidaang melajahang deweke jani.
Ben rajine ngoyong di sisin jalane, kanti ade timpale metakon, “Be baange pipis tin bapane angon ngekos adi pang di jalane gen teh ngoyong? Nongosin jalan apang tusing ilang?”
Mih, yen jani inget-ingetang bane jek lek bane. Dugas ento dong sing ade lek ne, malah bangga kenehe. Be mase serem gati dadi sok preman keto. Mekejang nyapatin jek care-care ketug ajak irage. Asal sanje mepunduh timpale be be mulai ngecuk lima ribu ango meli arak.
Bilang wai keto. Pidan.
Nah dimatine men takonine tin Sang Suratma, “Taen punyah kanti pules di jalane?” ngidaang lah nyautin, “Nggih, tu”
Berhubung iraga mantan keto pidan, jani kal nuturin adi-adine ane sedeng keto, abesik gen ingetang nyen nah; dadi meliang-liang raga nu pada bajang, nak mule krama ne keto, kewala de pesan kanti liange to lakar nadiang sesel di subane.
Iraga nak termasuk aget masi, sing taen kanti ngemasin nasib jelek. Bandingang ajak timpale ade kanti megerengan mekejang tantangine, ade kanti ngakuin belingan banjar, ade kanti utah-utah getih, nah megenepan lah…
Coba to, yen ulian liang-liang bajange kanti ngae sesel aidupan, kan jelek masi asane.
Nah, mumpung jani sedeng maca artikele ne, keneang bane, “Ake kal meliang-liang, kewala sing je kebaang ibane kanti ngemasin ne boyo-boyo pang de ngae sakit dewek pedidi jak rerama”
Amonto dogen mantrane!
Men ajakine melali jak timpale, nyakang bane. Men ajakine nang ngangur dadi kapah-kapah. Kewala men ajakine ngemak gae kanti ne ngae ketagihan, nah kangoang mepamit. Yen be madan ketagihan nak kal engsap ajak dewek. Kaling jak rerama, jak dewek pedidi gen nak engsap, tuah inget enken carane pang ngidaang ngisinin ketagihanne ento.
Nak mule, men jiwa bajange sedeng ngerug jek mase serem dogen deweke, nagih pang ketugine gen ajak anake. Makane demen kaak keek di jalane. Tapi yen ulian ento kanti ngebug kulkul kan sing jentel masi adane.
Ne bin besik, men demen nge-race, ingetang gen, nu ada rerama jumah kal ngeling tiban-tibanan ulian liange ento.
Nah monto gen ingetang kango. Yen bes liu, engsap nyaan.


text:
Ngiring Matetulung ring BasaBali Wiki
Om Swastyastu,
Sameton sinamian, ngiring sareng sami nyarengin ngajegang Basa Bali. Ngiring mapunia utawi ngedit Kamus Bali Wiki puniki. Niki tautannya:
http://dictionary.basabali.org/Main_Page
https://www.kickstarter.com/projects/1762259619/gongs-batik-and-sate-wiki-tools-for-balinese?ref=card
Matur suksma. Om Shanti, Shanti, Shanti Om.
Rahajeng Rahina Saraswasti
Om Swastyastu,
Dinane puniki, Saniscara Umanis Watugunung, umat Hindu Dharma saking Bali ngerahajengang Rahina Saraswati.
Rahajeng Rahina Sarawasti, dumugi iraga sareng sami tekun ngerereh kawidyan kanggen kabecikan sareng sami. Dumugi iraga sareng sami dados jadma sane satata wicaksana.
Om Shanti, Shanti, Shanti, Om.
Arca Dewi Saraswati, paican Budaya Indonesia majeng ring Amerika
Om Swastyastu,
Ring pinanggal 25 September 2014, arca Dewi Saraswati sane kepaicayang antuk pamerintah Indonesia majeng ring krama kota Washington DC kaplaspas antuk Presiden RI, Susilo Bambang Yudhoyono. Yadiastun kaplaspas ring rahina mangkin, arca 6 meter punika sampun kewangun sasih Mei 2013, akeh sampun kacingak antuk pawitraa miwah parajana dura negara sane malancaran ring ibu kota Amerika.
Indik kasuksman Arca Dewi Saraswati pinaka lambang widya, kabecikan lan kasucian manut umat Hindu, kasangging antuk 5 seniman Bali sane kapimpin Bapak Nyoman Sudarwa lan ke wangun 5 wuku manten. Kaunikan patung puniki, wenten tiga sisya jagi seperindikan brahmacari. Sane sisya putra, rambut ipun keriting sane kaumpamayang Obama alit, Presiden Amerika sane dumun ngranjing catur warsa ring sakolah Indonesia.
Saraswati mawiwit saking rawos utawi kruna saras lan wati, saras artosnyane membah sekadi toya, wati mateges madue abah utawi sifat. Punika kaweruhane seterusne pacang nincapang kawerdian jatma istri listu ayu maartos kaweruhan punika sakadi teruni jegeg wiyakti nudut kayun. Sang Hyang Aji Saraswati ngangge piranti simbul utawi pralambang jatma istri listu ayu matangan patpat, ngambel keropak, wina, ginitri, mesanding paksi merak, lan angsa, saha ngadeg ring luur sekar tunjunge.
Wina punika piranti sajeroning gambelan mateges kaweruhan punika meabah rasa seni. Keropak pinaka genah wiwilan Sang Hyang Aji lan aksara. Ginitri pinaka pralambang kaweruhan punika nenten telas-telas kapaurukin. Sekar Tunjung pralambang kaweruhan punika suci. Paksi Merak pralambang kaweruhan ngicenin swabawa. Angsa pralambang kaweruhan punika ngicenin kewicaksanan.
Titiang sareng sami ring Banjar Bali liang manah pisan upacara mlaspas arca Saraswati puniki sampun kalaksanayang.
Upacara pemlaspasan arca prasyascita kapuput antuk Bapak Bupati Badung Anak Agung Gde Agung, tur nangenin antuk Bapak Nyoman Sudarwa (panglingsir sangging arca punika), Bapak Putu Eka Merthawan (Kepala Dinas Pertamanan lan Kabersihan), wiwah Bapak Wayan Sudiartha (Atase perhubungan KBRI) sane taler aktif ngewangun arca Saraswati punika.
Tarian Gabor sane kapragina antuk Banjar Bali sareng mameriahkan acara pamlaspas punika kasanggra becik antuk pamirsa, presiden, manggala, dubes tur mantan dubes, lan pamidara agung sane lianan. Nemnem pragina tur “sekeha gamelan” gong Raga Kusuma saking Richmond, Virginia.
Rahajeng antuk pamlaspas arca Dewi Saraswati, dumugi sareng sami kainspirasi antuk sang Dewi taler tekun ngarereh kawidyanan, tresna ring seni lan kawikcasana.
Om Shanti, Shanti, Shanti Om.
Nyanggra kunjungan Bupati Badung lan Parekan ring Washington DC
Om Swastyastu,
Titiyang sareng sami pagujuban Banjar Bali sane doh ring dura negara, bagia pisan mapanggih sareng sameton Bali ring Washington DC. Rahinane sane mangkin, krama Banjar Bali, polih “kunjungan” tamu kahormatan antuk Bali. Pasengan ipun Anak Agung Gde Agung, bupati Badung rauh ring DC pitung rahina, 19-27 September, nyanggra antuk ngawekasang upacara pemlaspas arca Dewi Saraswati paican antuk Pamerintah Indonesia majeng ring krama warga Washington DC.
Liang manah pisan prasida tangkil ring acara masikrama sareng bapak bupati lantur ngawentenang Dharma wacana rahina soma wengi 21 September ring restoran wawengkon Bethesda, Maryland nampek Washington DC.
Sane nyarengin Bapak Bupati punika, Bapak Nyoman Sudarwa (panyangging arca Dewi Saraswati), Bapak Putu Eka Merthawan (Kepala dinas Kabersihan lan Pertamanan), miwah Sang Ade Bagus Andhita (punggawa Bupati).
Dumogi acara simakrama punika sane sampun kemargiang prasida ngamolihang pasametonan lan magehang nyama braya Banjar Bali.
Om Shanti, Shanti, Shanti Om.
Banjar Bali ring New England Indonesia Festival 2014
Rahajeng Nyanggre HUT Republik Indonesia Sane ke-69
Rahajeng Galungan lan Kuningan
Om Swastyastu,
Rahajeng nyanggra rahina jagat Galungan lan Kuningan. 21 & 31 Mei 2014. Dumogi asung kertha wara nugraha Sang Hyang Widhi Wasa, sareng sami ngamolihang kerahayuan lan kerahajengan.
Om Shanti Shanti Shanti Om


text:
Pasemetonan warga Bali USA lan Bapak Duta Besar, Budi Bowoleksono, kesarengin antuk Ibu Reshanty Bowoleksono ring acara Dharma Shanti 2015,Washington DC. (17/5/2015/ FOTO M.SITIWATI)
Paiketan pasemetonan warga Bali Amerika Serikat ngelaksanayang acara Dharma Shanti pinaka pamuntat dudonan Hari Raya Nyepi Isaka Warsa 1937 tanggal 17 Mei 2015 ring Washington DC. Acara inucap kelaksanayang ring Wisma Indonesia Washington DC sane ten sios wantah merupa pagenahan Bapak Duta Besar Republik Indonesia ring Amerika Serikat, Bapak Budi Bowoleksno, gumanti sampun memargi ranem tur bungah.
Bapak Duta Besar Republik Indonesia ring Amerika Serikat, Bapak Budi Bowoleksono ritatkala ngerauhang pidarta (17/5/2015/ FOTO M.SITIWATI)
Acara kemanggala antuk Bapak Duta Besar Republik Indonesia tur kemiletin mekudang kudang uleman minekadin nyane wargi Indonesia sane megenah ring Amerika Serikat taler semeton Amerika ring Washington DC lan kota kota penyanding nyane.
Menawi manubagia pisan pesemotan warga Bali ring Amerika presida ngelaksanayang acara Dharma Shanti punika. Acara puniki medue tetujon gumanti nenten je wantah ngelaksanayang dudonan upacara Penyepian, nanging lintang ring tetujon punika gumanti mepikenoh nincapang paiketan pasemetonan tur penyamebrayan risajeroning wargi Bali, wargi Indonesia, wargi Amerika taler nyihnayang kewentenan Budaya Bali lan Indonesia ring dura negara.
Pengawit pamilet papeedan Baleganjur. (FOTO: I GEDE SUPAWAN/BANJARBALIUSA)
Parade peserta bleganjur Dharma Shanti, Washington DC 17 Mei 2015 (Foto: I Gede Supawan/ BanjarBaliUSA)
Sekeha Gamelan Raga Kusuma Richmond pengerenteb Dharma Shanti 2015. 17/5/2015(FOTO: I GEDE SUPAWAN/BANJARBALIUSA)
Pamilet papeedan baleganjur saking pasemeton Bali ring Amerika Serikat keruntutin antuk Sekeha Gamelan Raga Kusuma Richmond.
Ibu Dewayu nyemita nyunggi pajengan.(FOTO: GEORGE NEWCOMB)
Adik Kaika rumasa bagia nyunggi pajegan.(FOTO: GEORGE NEWCOMB)
Mbok Wayan Mullins nyunggi pajegan seraya mesolah tur nyemita.(FOTO: GEORGE NEWCOMB)
Mekudang kudang kesenian Bali kemargiang ring acara punika minekadi tetabuhan inggih punika Baleganjur, sesolahan inggih punika Gabor, Legong Kraton, Tupeng Keras, taler kewentenang ngewacen sloka, tur gegitaan. Pinaka pemuntat kesolahang jejogedan sane taler kesarengin antuk para pemilet.
Sesolahan Gabor pinaka panyembrama risajeroning uleman sane kasolahang antuk Kadek Doi, Putu Desy Apriliani, Ayu Poppy, taler Nyoman Ari. Anggota Banjar Bali saking sajebag Amerika Serikat sane kantun ngarereh kaweruhan. (FOTO: M.SITIWATI)
Bapak Siuaji Raja rikala mepaica Dharma Wacana. (FOTO: M.SITIWATI)
Lakon Garuda sane kasolahang antuk Ibu Dayu Candrawati.
Tari Legong Kraton kasolahang olih Kania Maniasa tur Novi Djangkuak. (FOTO: M.SITIWATI)
Para pemilet acara bagia pisan sareng mesolah jejogedan. (FOTO: M.SITIWATI)
Gaguritan keroncong sane kemedalang olih para anggota Gamelan Raga Kusuma ngerentebin acara Dharma Shanti 2015. (FOTO: M.SITIWATI)
Kadek Hemawan tur Kadek Doi ngewacen Sloka Penyepian antuk kalih basa, Basa Bali tur Basa Inggris. (FOTO: M.SITIWATI)
Bapak Saptanyana (nyolahang tetopengan) tur Bapak Nyoman Suadin sane sampun mekudang kudang warsa jumenek ring Amerika Serikat presida ngawinang acara Dharma Shanti sayan bungah.
Sajeroning pemargin acara menawi nenten prasida kelaksanayang sekadi antar yening ten wenten mekudang kudang tatingan. Suksma mahabara katur ring KBRI ring Washington DC, pamekas Bapak Duta Besar kesarengin antuk Ibu, semeton Kelompok Gamelan Raga Kusuma, para pengusaha, para panitia, taler puniawan tur para bakta sane siosan.
Manggala pasematonan warga Bali ring Amerika Serikat, Ketut Ika Inggas, rikala mitatasang pikenoh Dharma Shanti 2015. (FOTO: M.SITIWATI)
Kidung Mantramku sane kamedalang olih Putu Desy Apriliani kesarengin antuk anggota Banjar Bali siosan. (FOTO: GEORGE NEWCOMB)
Nyadia nyanggra kerauhan para uleman. (FOTO: I GEDE SUPAWAN)
Pajegan pinaka cihna keagungan seni budaya Bali. (FOTO: I GEDE SUPAWAN)
Ajengan lan janur payasan Dharma Shanti 2015
Mbok Tea tur Mbok Kadek nyadia ngaturang boga. (FOTO: I GEDE SUPAWAN)
Bapak Duta Besar kesarengin antuk Ibu nyuratang lingga tangan.
Para uleman lan pemilet acara Dharma Shanti 2015. (FOTO: I GEDE SUPAWAN)
Pasemotan sami pada pakedek pakenyung risampune presida midabdabang pangelaksanan Dharma Shanti 2015. (FOTO: I GEDE SUPAWAN)
Menawita sajeroning dudonan acara Dharma Shanti 2015 punika taler prasida keaksi ring video puniki:
Video Dharma Shanti (Bahasa Indonesia)
Video Dharma Shanti (English)
Taler media media ring sor puniki. Minekadi ipun:
Detik.com: Perayaan Dharma Shanti dan Pesan Toleransi di Washington DC
VOA Indonesia: VOA: Liputan Dharma Shanti di Washington DC
Festival DC.com: Banjar Bali USA Celebrates Dharma Shanti in Washington DC
Like this:
Like Loading...
Related


text:
Sumber : LKS Saraswati Bahasa Bali Kelas XI, Januari 2014
Satua Bali
Betara Guru malinggih ring
Gunung Semeru
Jani ada koné tutur-
tuturan satua, Ida Betara
Guru. Ida Betara Guru
totonan malinggih ring Gunung
Seméru, kairing olih
putranidané mapeséngan I
Naga Basukih. Peséngan Idané dogén suba ngarwanang. I
Naga Basukih terang gati suba putran Ida Betara Guru
totonan maukudan Naga, marupa lelipi gedé pesan sing
kéto jenenga?
Nah jani sedek dina anu, kandugi enu ruput pesan I
Naga Basukih tangkil ring ajiné. Baan tumbén buka
semengané I Naga Basukih Tangkil, dadi matakon Ida
Betara Guru ring putrané, "Uduh nanak Bagus, dadi
tumbén buka semengan I Nanak nangkilin Aji, men apa
jenenga ada kabuatan I Nanak ring Aji, nah lautan I Nanak
mabaos!" Kéto koné patakén Ida Betara guru ring putrané
I Naga Basukih.
Sumber : LKS Saraswati Bahasa Bali Kelas XI, Januari 2014
Dini lantas I Naga Basukih matur ring Ajiné,
"Nawegang Aji Agung titiang kadi isengé ring sameton
titiangé sané wentén ring jagat Bali, makadi Betara Geni
Jaya sané malinggih kocap ring Bukit Lempuyang, Betara
Mahadéwa kocap ring Gunung Agung, Betara Tumuwuh ring
Gunung Batukaru, Betara Manik Umang ring Gunung
Beratan, Betara Hyang Tugu ring Gunung Andakasa, cutet
ring sami sameton titiangé sané wentén ring tanah Bali.
Dening sampun lami pisan Aji, titiang tan pisan naanin
mapanggih sareng sameton, nika mawinan titiang nunasang
mangda suéca ugi maicain titiang lunga ka tanah Bali jaga
ngrereh sameton titiangé sami.'"
Béh, mara keto koné aturné I naga Basukih, dadi di
gelis Ida Betara Guru ngandika, "Uduh nanak Bagus, nah
yan dadi baan Aji sampunang ja I Nanak lunga ka Bali
buaté lakar ngalih pasemetonan I Dewané. Nah apa lantas
ngawinang dadi buka Aji mialang pamargan I Nanak, mapan
gumi Baliné totonan joh pesan uli dini. Buina yan lakar I
Nanak ngalih gumi Baliné, pajalané ngliwat pasih. Lén tekén
totonan buat tongos sameton-sameton I Nanaké malinggih
madoh-dohan, selat alas suket madurgama. Kaparna baan
Sumber : LKS Saraswati Bahasa Bali Kelas XI, Januari 2014
Aji, minab lakar sengka baan I Nanak indiké jaga
mamanggih sameton. Buina yan pade I Nanak lunga, men
nyén koné ajak Aji ngawaspadain utawi nureksain dini di
Gunung Seméru." Dadi keto koné pangandikan Ida Betara
Guru buka anaké mialang pajalané I Naga Basukih unduké
lakar luas ka tanah Bali.
Baan isengé tekén sameton, mimbuh baan doté nawang
gumi Bali sing ya kéto jenenga, dadi buin ngawawanin I
Naga Basukih matur ring Betara Guru, "Nunas lugra Aji
Agung, yéning kénten antuk Aji mabaos, minab Aji
ngandapang saha nandruhin kawisésan titiangé. I wau Aji
mamaosang jagat Baliné selat pasih raris mialang pajalan
titiangé ka Bali, béh élah antuk titiang ngentap pasihé
wantah aclekidek. Raris malih Aji maosang genah sameton
titiangé di Bali medoh-dohan, maselat alas suket
madurgama, amunapi sé ageng gumi Baliné punika Aji?
Kantun élah antuk titiang Aji. Yéning Aji maicayang, punika
Aji." Dadi jeg kéto koné aturné I Naga Basukih, jeg
nyampahang gumi Baliné di ajeng Ida Betara Guru.
Nah mapan keto koné aturné I Naga Basukih, men Ida
Betara Guru jog kadi blengbengan kayunidané miragi atur
Sumber : LKS Saraswati Bahasa Bali Kelas XI, Januari 2014
putrané. Dados jog nyampahang gumi Baliné, buin sadah
élah koné baana nguluh mapan tuah amul taluhé gedén gumi
Baliné. Sakéwala pamuput ngandika Ida Betara Guru tekén
I Naga Basukih, "Nanak Bagus Naga Basukih, Aji sing ja
buin lakar mialang pajalan I Nanak ka jagat Bali, nah
majalan I Nanak apang melah!" Mara keto koné
pangandikan Ajiné, béh ngrigik koné I Naga Basukih, jog
ménggal-énggalan nunas mapamit ring Ida Betara Guru.
Nah jani madabdan koné I Naga Basukih buaté luas ka
Bali. Yan buat pajalané uli Gunung Seméru lakar ngojog
Blangbangan. Di benengan majalané I Naga Basukih, asing
tomploka jog pragat dekdek remuk. Telah punyan-
punyanané balbal sabilang ané kentasin baan I Naga
Basukih. Sing baan gedén lipiné ngranaang sing kéto
jenenga? Buina telah patlangkeb kutun alasé mara ningalin
I Naga Basukih.
Gelising satua tan ucap di jalan, jani suba koné neked
di Blangbangan pajalané I Naga Basukih. Mapan edoté
apang énggal ja ningalin gumi Baliné, dong kéto ya jenenga,
jani menék koné I Naga Basukih ka duur muncuk gunungé,
uli muncuk gunungé totonan lantas I Naga Basukih ninjo
Sumber : LKS Saraswati Bahasa Bali Kelas XI, Januari 2014
gumi Baliné. Bes gegaén ningalin uli joh lantasan, terang
suba cenik tingalina gumi baliné tekén I Naga Basukih.
Payu ngrengkeng I Naga Basukih, kéné koné
krengkenganné I Naga Basukih, "Beh bes sanget baana I
Aji melog-melog déwéké, suba seken gumi Baliné amul
taluhé dadi mahanga lakar kéweh koné deweké ngalih
sameton di gumi Bali. Dadi buka anaké sing nyager I Aji
tekén kesaktian deweké."
Nah kéto ja koné pakrengkenganné I Naga Basukih.
Dadi tusing pesan koné ia rungu wiadin anén
pakrengkengané di ati totonan kapireng olih Ida Betara
Guru. Ida anak mula maraga mawisésa, maraga sakti,
sakedap dini sakedap ditu, cara angin tuara ngenah. Dadi
dugas I Naga Basukih ngrengkengé masambilan ninjo gumi
Baliné uli muncuk gunungé Ida Batara suba ditu. sakéwala
sing tingalina tekén I Naga Basukih. Ida mula uning ngenah
ilang.
Men jani mapan akéto lantasan pakrengkenganné I
Naga Basukih, ditu lantas Ida Betara Guru jog nyeleg di
sampingné I Naga Basukih tumuli ngandika, "Uduh nanak
Naga Basukih nganti suba pindo pireng Aji I Nanak
Sumber : LKS Saraswati Bahasa Bali Kelas XI, Januari 2014
nyampahang gumi Baliné, I Nanak ngorahang gumi Baliné
totonan tuah amul taluhé. Nah jani Aji kené tekén I
Nanak, yan saja gumi Baliné tuah amul taluhé buka
pamunyin I Nanaké, nah ento ada muncuk gunung ané
ngenah uli dini. Yan buat gunungé ento madan Gunung
Sinunggal. Jani yan saja I Nanak sakti tur pradnyan, Aji
matakon tekén I Dewa, "Nyidaang ké I Nanak nguluh
gunungé totonan? Yan suba saja mrasidaang I Dewa
nguluh, nah kala ditu Aji ngugu tekén kawisésan I
Dewané." Kéto koné pangandikan Ida Betara Guru tekén I
Naga Basukih.
Béh payu makejengan I Naga Basukih, krana tusing
naén-naén gati dadi jog nyeleg Ajiné di sampingné. Dadi
mapan akéto bebaos Ida Betara Guru, dadi matur I Naga
Basukih, "Inggih Aji Agung, yan wantah Aji nitah mangda
nguluh Sinunggalé, maliha yan bantas amonika pakantenan
jagat Baliné, yening Aji maicayang jagat Baliné jaga uluh
titiang." Kéto koné aturné I Naga Basukih kaliwat bergah.
Malih Ida Betara Guru ngandika, "Cening Naga
Basukih, nah ené titah Ajiné ané abedik malu laksanaang!"
Jani madabdaban lantas I Naga Basukih lakar nguluh
Sumber : LKS Saraswati Bahasa Bali Kelas XI, Januari 2014
Gunung Sinunggalé ané ada di tanah Bali uli di Gunung
Blangbangané. Ditu I Naga Basukih ngentegang saha
nuptupang bayu. Béh ngencorong paningalan I Naga
Basukih neeng Gunung Sinunggalé, yan rasa-rasaang tulén
ja buka kedis sikepé di benengan nyander pitiké
kagangsaranné I Naga Basukih ngepet-ngepetang muncuk
gunungé.
Nah jani disubané neked di Bali, buina suba kacaplok
Gunung Sinunggalé, béh kaling ké lakar nguluh, ajin bantas
mara muncukné dogén suba sing nyidaang I Naga Basukih
ngepet-ngepetang muncuk gunungé. Mapan kagedéan lelipi
sadah sambilanga maplengsagan mesuang bayu, dadi embid
Gunung Sinunggalé ané paek bena kelodné. Yan rasaang,
béh cara munyin kerug sasih kaulu munyin doosanné I
Naga Basukih amah kenyelné, masih tondén nyidaang
nguluh Gunung Sinunggalé.
Kacrita né jani pelanan suba telah gading bayunné I
Naga Basukih masih tondén nyidaang nguluh gunungé.
Undukné I Naga Basukih buka kéto kaaksi olih Ida Betara
Guru, mawanan di gelis Ida ngandika, "Nanak Naga
Sumber : LKS Saraswati Bahasa Bali Kelas XI, Januari 2014
Basukih, men kénkén nyidaang apa tuara I Nanak nguluh
Gunung Sinunggalé?"
Mara kéto koné patakon Ida Betara Guruné, eméh
kaliwat kabilbilné madukan jengah kenehné I Naga
Basukih. Sakéwala buin telung kéto ja lakar ngaba jengah,
lakar pragat tuara nyidaang I Naga Basukih lakar nguluh
Gunung Sinunggalé. Kaling ké nguluh makejang, ajin nguluh
muncukné dogén suba nandes. Dadi sambilanga masemu
kabilbil matur I Naga Basukih ring Ida Betara Guru.
"Nawegang Aji Agung, kénak Aji ngampurayang indik
titiangé bregah saha ngandapang jagat Baliné. Mangkin
kénak Aji ngenénin upadarwa padéwékan titiangé baan
titiang bregah!" Kéto koné aturné I Naga Basukih, jegan
pragat tinut tekén sapatitah Ida Betara Guru.
Nah sasukat I Naga Basukih nongosin Gunung
Sinunggalé, kapah ada linuh, kapah ada blabar, buina tusing
pesan taén ada angin slaung sajeroning Bali. Nah, ada buka
jani gunungé tegeh-tegeh di Bali, ento koné mawiwit uli
Gunung Mahaméru ané katurunang di Bali olih Ida Betara
Guru. Pragat suba satuané amonto.


text:
Jumat, 03 Januari 2014
0 komentar 05.15 Diposkan oleh Andika Artha Putra I Wayan
Jumat, 03 Februari 2012
Desa Trunyan
0 komentar 05.26 Diposkan oleh Andika Artha Putra I Wayan
Label: Jagat Bali
Label: Jagat Bali
Desa Trunyan magenah ring Kecamatan Kintamani Kabupaten Bangli, akeh kramane irika sawetara telungatus diri. Duke dumun satusan warsa sadurung masehi, kocap prabu sane jumeneng nata ring
madue putra patpat. Putran ida lanang tetiga, istri asiki. Risedek ida malila cita ring taman sari raris ida ngadek boo miik saking sisi kangin. Ida mapakayun ngaruruh boo miike punika. Surakarta
Sang kapat sampun kocap mamargi, ngetut boo miike punika ka pasisi ngaja kanginang. Kudang pasih utawi jurang lampah idane raris nerusang pamargine sisi kangin raris sampun rauh ring Desa Culik Karangasem, wates Buleleng lan Karangasem. Boo miike nyumingkin mabo ring wawengkoning Batur. Ida ngetut malih boo miike nenten marasa kenyel tur seduk, santukan meled kayune uning napi sujatine boo miike punika.
Saget rauh ida ring bongkol Gunung Bature. Irika ida mararian ajebos. Sane istri angob ngantenang kaasrian genahe irika. Ida mapakayun jumeneng irika, pinunas idane kalugra olih rakane. Ring Batur ida makarya gelar Ratu Mas Maketeg.
Cacangkriman
0 komentar 05.15 Diposkan oleh Andika Artha Putra I Wayan
Label: Satra Bali
Label: Satra Bali
Cacangkriman
Cacangkriman inggih punika cecimpedan sane ngangge tembang utawi pupuh. Biasane ngangge Pupuh pucung.
Conto Cecangkriman :
1. Dratdat drutdut
bingah-binguh liwat inguh
nyumbil sisin pagehan
padidi sing dadi ngaranjing
nene catur
nyamane suba di tengah ( anak masisig )
2. Kaki pucung
Awak bunter mretungtung
Basange anginan
Sing paek maninjakin
Uber kepung
I kaki icing icangan ( bal )
Jumat, 27 Januari 2012
MAKALAH KIMIA ( KOLOID )
0 komentar 05.43 Diposkan oleh Andika Artha Putra I Wayan
Label: KIMIA, Materi Pelajaran
Label: KIMIA, Materi Pelajaran
BAB I
PENDAHULUAN
1.1 LATAR BELAKANG
Dilingkungan kita banyak sekali penerapan ilmu-ilmu kimia salah satunya adalah penggunaan ”KOLOID” dalam kehidupan sehari – hari , jadi kita atau khusunya seorang siswa sebaiknya mengerti apa itu sebenarnya koloid , sifat – sifatnya serta kegunaanya karena itu sangat berguna serta memang menjadi salah satu materi kimia yang harus dikuasai.
1.2 RUMUSAN MASALAH
Dari latar belakang diatasa dapat dirumuskan masalah sebagai berikut :
a. Apa itu koloid ?
b. Apa saja jenis – jenis koloid ?
c. Apa saja sifat – sifat dari koliod ?
d. Bagaimana cara pembuatan koloid ?
e. Dimana saja koloid itu dipergunakan ?
1.3 TUJUAN PENULISAN
a. Agar para pembaca mengetahui apa itu koloid beserta jenis-jenisnya .
b. Agar para pembaca mengetahui sifat – sifat dari koloid .
c. Agar para pembaca mengetahui cara-cara pembuatan koloid.
d. Agar para pembaca mengetahui cara penggunaan koloid .
1.4 MANFAAT PENULISAN
Tujuan penulisan karya ilmiah ini, selain sebagai syarat untuk menyelesaikan tugas kimia, juga diharapkan untuk memberi manfaat bagi saya sendiri, dan para pembaca khusunya siswa agar lebih mengerti tentang materi kimia khususnya materi “KOLOID” .
Puisi Bali Purwa ( Tradisional )
0 komentar 00.21 Diposkan oleh Andika Artha Putra I Wayan
Label: Puisi Bali purwa, Satra Bali
Label: Puisi Bali purwa, Satra Bali
Puisi Bali Purwa ( Tradisional )
Ring Bali tembang taler kabawos sekar, sane kaperang dados petang soroh, luire : Sekar Rare, Sekar Alit , Sekar Madia miwah Sekar Agung.
1. Sekar Rare ( Gegendingan )
Sekar rare puniki nenten madue uger-uger pastika sakadi wangun tembange siosan.
Upama : - Guak maling Taluh
- Meong-Meong
- Juru Pencar
2. Sekar Alit / Macapat / Pupuh
Sekar Alit kawangun tur kaiket antuk uger-uger pada lingsa. Pada lingsa mateges :
kecap wanda miwah wangun suara ring panguntat sowang-sowang carik , miwah akeh carik sajeroning apada. Uger-uger kecap wanda jeroning sowang-sowang carik kabawos guru wilang(an)/pada, uger-uger wangun suara jeroning sowang-sowang carik kabawos guru dingdong/lingsa, uger-uger katah carik jeroning sowang-sowang pada kabawos guru gatra. Majeng ring sang maprakarsa malajah nyurat lan nembangang Sekar Alit , mangda pastika uning uger-ugere puniki mangda tembang sane karipta utawi katembangan patut lan becik.
Puisi Bali Anyar
0 komentar 00.19 Diposkan oleh Andika Artha Putra I Wayan
Label: Puisi Bali Modern, Satra Bali
Label: Puisi Bali Modern, Satra Bali
Puisi Bali Anyar
Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne padet. Puisi puniki sastra sane kakomunikasiang boya ja gatra, sakewanten karya sastra sane madaging rasa muah napi sane kacingak indik kahuripan,nglimbakang tur najepang kontak-kontak ring sane katerapin.
Unsur-unsur ring puisi :
1. Unteng
2. Rasa
3. Nada( tangkep pangawi)
4. Pabesen /piteket
Mangda papacan puisine lengut tur ngelangunin pinih becik telebang dumun uger-uger ngwacen sakadi ring sor puniki :
1. Resep, Wirasa
Pinih riin sadurunge ngwacen, patut resepang dumun suksma, wirasan utawi unteng puisi sane jagi kawacen. napike puisi punika madaging indik ksinatrian, kalulutan, kasengsaran, utawi sane tiosan. Yan tan tatas uning ring suksman puisine punika, sinah ngwetuang papacan sane tan becik utawi singsal.
Kamis, 26 Januari 2012
Puisi Bali Modern ( GALUNGAN )
0 komentar 06.34 Diposkan oleh Andika Artha Putra I Wayan
Label: Puisi Bali Modern, Satra Bali
Label: Puisi Bali Modern, Satra Bali
GALUNGAN
Olih : ARDIAKSA
GELUNG SANG AJI DHARMA
NGELUNGAN ADHARMA
BUSANA BARU LUWUNG
MELAKSANA LUWUNG
GALUNGAN RAHINAN JAGAT
PENAMPAHAN, RAH LAWAR JUKUT BALUNG
BUSUNG MERINGIT
PENJOR, GANTUNGAN – GANTUNGAN , GUNUNG AGUNG
Nyuratang Kruna Lingga
0 komentar 05.18 Diposkan oleh Andika Artha Putra I Wayan
Label: kruna, Satra Bali
Label: kruna, Satra Bali
Nyuratang Kruna Lingga
1. Kruna lingga sasuratan ipun suang-suang atep dados asiki.
Upami : Titiang mangkin jagi budal.
Kantor Pajeg punika ageng pisan.
2. Suara e ( pepet ) ring kecape pamuput kruna lingga, kasurat antuk aksara a.
Upami : bapa boya bape
punika boya punike
Rabu, 25 Januari 2012
Ringkesan Modern lan Akronim
0 komentar 14.21 Diposkan oleh Andika Artha Putra I Wayan
Label: aksara bali, Satra Bali
Label: aksara bali, Satra Bali
Ringkesan Modern
1. Ringkesan Modern kasurat apit carik siki tur kasurat manut ucapannyane,upami :
SLTP = ,6s/6l/etep ,
STSI = ,6s/et6s/ ÷,
MPR = , 6m/ep, 6(,
PHDI = , ep h ed ÷ ,
RCTI = , 6 (ec et ÷,
Reringkesan tradisional
0 komentar 14.18 Diposkan oleh Andika Artha Putra I Wayan
Label: aksara bali, Satra Bali
Label: aksara bali, Satra Bali
Reringkesan tradisional
1. Reringkesan kruna ring lontar usada , sakadi :
, t , kawacen Tamba
, ], kawacen Sarana
,m, kawacen Mantra
,\, kawacen Ngaran
,ru, kawacen Rupiah
,ri, kawacen Ringgit
2. Reringkesan kruna ring lontar wariga ,sakadi :
, ú , kawacen Umanis
, p , kawacen Paing
, pÙ , kawacen Pon
, w , kawacen wage
, k , kawacen Kliwon
Saptawara :
, Ï , kawacen Redite
, eco , kawacen Coma
, Á , kawacen Anggara
, bu , kawacen Buda
, wË , kawacen Wrespati
, ]u , kawacen Sukra
, ], kawacen Saniscara
Langganan: Entri (Atom)


text:
Thursday, 13 May 2010
Graf-foto ala Ma'claim!
Ma'claim!! nyen sing nawang crew asal jerman nenean??? inan leak uli jerman.
Herakut, Case,Rusk,Tasso adah ade biin saap cang nok!! poin ne crue nenean maduin antara graffity ajak poto realis dadi ne : Graffoto : P
Herakut, Case,Rusk,Tasso adah ade biin saap cang nok!! poin ne crue nenean maduin antara graffity ajak poto realis dadi ne : Graffoto : P
Posted by Widy Adnyana at 16:21 No comments:
Tuesday, 4 May 2010
Diamond Eyes/ Deftones
Uli ije adan Deftones to teke??
"Liu sajan adan band-band metal sane maadan aeng-aeng, keren-keren. Tapi rage dot ne band rage é meadan ane simpel tapi luung, cang demen ajak musik rock taun 50-an, biasan ne band-band taun 50-an to beek an adan ne misi " Tones" di durin adan band ne. "Def" tekan ne uli musik rap, cang demen ningehin musik2 rap model: LL Cool J, Public Enemy, trus Def Jam. uli to bé pikir cang "DEFTONES" asan ne adan ane pas baang band cang é" - Keto orang ne ajak Stephen Carpenter soal asal usul adan Deftones é
Pemain bass Deftones ane maadan Chi Cheng nu di rumah sakit krane tabrakan, tonden sadar selama 1 1/2 taun sube jani, bek musisi-musisi, seniman ngae kongser charity anggo i Chi Cheng ah.. yen dot nawang lengkap ne langsung gen bacé di official web ne Deftones (klik dini)
Diamond Eyes 2010
Di album baru nenean ane garap ne kira2 telung bulan suud Chi Cheng tabrakan februari 2009, Sergio Vega sane sube metimpal ajak personil Deftones uli makelo main bass di album nenean. Lirik-lirik simpel uli Chino Moreno nu ngenah di album nenean, musik ne simpel tapi yen bandingin ajak album ane maluan Saturday Night Wrist (2006) album baru ne lebih rame lebih bek pariasi di musik ne! nu kaik kaik care biasan ne, album ne luung dingehin pas suud teke uli circle k suud ngumpul ajak rerame, timpal2 haha mesekeb di kamar!! nyeluk cawet
Diskograpi
Rocket skates, Royal soal ne ngingetin ajak album2 lama ne Deftones x )
Ne kebenengan ade video uli Rocket Skates:
"Liu sajan adan band-band metal sane maadan aeng-aeng, keren-keren. Tapi rage dot ne band rage é meadan ane simpel tapi luung, cang demen ajak musik rock taun 50-an, biasan ne band-band taun 50-an to beek an adan ne misi " Tones" di durin adan band ne. "Def" tekan ne uli musik rap, cang demen ningehin musik2 rap model: LL Cool J, Public Enemy, trus Def Jam. uli to bé pikir cang "DEFTONES" asan ne adan ane pas baang band cang é" - Keto orang ne ajak Stephen Carpenter soal asal usul adan Deftones é
Pemain bass Deftones ane maadan Chi Cheng nu di rumah sakit krane tabrakan, tonden sadar selama 1 1/2 taun sube jani, bek musisi-musisi, seniman ngae kongser charity anggo i Chi Cheng ah.. yen dot nawang lengkap ne langsung gen bacé di official web ne Deftones (klik dini)
Diamond Eyes 2010
Di album baru nenean ane garap ne kira2 telung bulan suud Chi Cheng tabrakan februari 2009, Sergio Vega sane sube metimpal ajak personil Deftones uli makelo main bass di album nenean. Lirik-lirik simpel uli Chino Moreno nu ngenah di album nenean, musik ne simpel tapi yen bandingin ajak album ane maluan Saturday Night Wrist (2006) album baru ne lebih rame lebih bek pariasi di musik ne! nu kaik kaik care biasan ne, album ne luung dingehin pas suud teke uli circle k suud ngumpul ajak rerame, timpal2 haha mesekeb di kamar!! nyeluk cawet
Diskograpi
- Adrenaline-1995
- Around the Fur- 1997
- White Pony- 2000
- Self-Titled Album- 2003
- Saturday night Wrist- 2006
- Diamond Eyes- 2010
Rocket skates, Royal soal ne ngingetin ajak album2 lama ne Deftones x )
Ne kebenengan ade video uli Rocket Skates:
Posted by Widy Adnyana at 10:33 No comments:
Labels: Review Album
Thursday, 29 April 2010
CocoRosie
Taun 2007 ragé maan mebalih CocoRosie,tapi pas to rage sing begitu tertarik ajak musik ne, mungkin pas to nu kene pengaruh mantré-mantré musik metal,(di Bali sedeng demen ningehin musik musik metal) hehe
Suud mebalih konserne, jeg kesyeng-kesyeng bé awak é "kleeng ternyata luung konser tuni to nok,luung band ne nok!!!" baah telatttt....
Duo mbok ajak adi' ane ma'adan Sierra & Bianca Casady ne mule termasuk unik, uli penampilll....an ne (mekumis,jenggot-palsu) muan ne mecorat coret payas ne care ngawag koalé pas ajak tema musik ne!! suud to instrumen ane mainin ne ngendah-ngendah uli ongek-ongekan kanti piano-pianoan.
Poin ne band ne ngelah ciri pedidi koalé yen dingeh uli munyin pokal ne asan ne ngingetin ajak mbok Björk kadang mpok Atik!
Yen mekurung(mesekeb) di kamar sambilan ningehin album uli CocoRosie jeg pesu uli kamar pasti paling..hehe asan ne mare bangun uli ipian ane jaan!!
Album baru ne maadan Grey Oceans, yen ade pis lebih jeg beli album ne !!!
album ne bang rage 4 bintang uli 5 !!!
Ne ade video-video uli album lama ne:
Posted by Widy Adnyana at 22:21 No comments:
Labels: Review Album
Kapah Djumah
Agak makelo ragé sing taen posting dini, sedeng uyak gae soal ne di sekolah puk.
ibi ulangan umum hehe.. madak pang lulus, sube meed sajan masuk.!
nah mungkin menjepan peteng ne kál mosting review album, kebeneng i COCOROSIE sedeng musuang album baru.. okeh okeh..
ne baang men bocoran ne nyen i CocoRosie to:
ibi ulangan umum hehe.. madak pang lulus, sube meed sajan masuk.!
nah mungkin menjepan peteng ne kál mosting review album, kebeneng i COCOROSIE sedeng musuang album baru.. okeh okeh..
ne baang men bocoran ne nyen i CocoRosie to:
Posted by Widy Adnyana at 12:46 No comments:
Friday, 16 April 2010
David LaChapelle
Seri poto nenean mule agak spesial dik soal ne pas majalah(salah satu majalah mode di Italia) ne pesu, Amerika serangé ajak badai katerina, dadi ne edisi poto ne agak sensitip bang rakyat amrik é!!
Kleng nyen sing nawang David LaChapelle, ciri khas ne ane surreal,lucu,kontrofersial, unik!!!
Ngae artis2 holiwood ngantré dot poto né ajak yé,
Awal ne ye megae di majalah ne Andy Warhol ane meadan Interview, tepuk ne ajak pak Andy, i David ngelah potensi di bidang moto-memoto trus sai bimbingin ne yé (kleng aget jeleme ne nok) ajak é ngumpul brng di SILVER FACTORY tongos gaul ne Andy jaman totoan!!
Ne link ne:David LaChapelle
Posted by Widy Adnyana at 22:18 No comments:
Andrea Giacobbe Photography
Photographer plus filmmaker ane maadan Andrea Giacobbe ne, lekad di Italia,
beek moto artis2 misal ne care Björk, Marilyn Manson, Beck, Smashing Pumpkins ah.. bék lah..
jani menetap di Perancis,
Ne karya2 ne:
Ne link ne: Andrea Giacobbe
Posted by Widy Adnyana at 21:41 No comments:
Vegeterrible
Klee.. bayangin ne cuman mahasiswa uli Denmark ane maadan Henrik Sonniksen ajak Benjamin Neilsen ngae animasi ane bang é judul " Vegeterrible" mahasiswa ane nu di taun ke tiga di kuliahan ne di Viborg, The Animation Workshop Denmark ne mule patut baang nilai sepuluh anggo pideo ane ne nenean
Pideo ne nyeritain eh cerité awal ne uli kulkas, ade apokado ane busuk ane ngamuk di pesta jukut-jukut ane nyelah tema Mexico di pestanenean matiang é konyang jukut2 é ajak i apokado sampe ahirne i tomat gen ane selamet!
klee buduh mule nok!
ah pebalih gen langsung!!!
Vegeterrible from Henrik Sønniksen on Vimeo.
Pideo ne nyeritain eh cerité awal ne uli kulkas, ade apokado ane busuk ane ngamuk di pesta jukut-jukut ane nyelah tema Mexico di pestanenean matiang é konyang jukut2 é ajak i apokado sampe ahirne i tomat gen ane selamet!
klee buduh mule nok!
ah pebalih gen langsung!!!
Vegeterrible from Henrik Sønniksen on Vimeo.
Posted by Widy Adnyana at 00:30 No comments:
Labels: Animasi / Video2 Buduh
Subscribe to: Posts (Atom)


text:
Kacrita ada katuturan satua anak cerik madan I Raré Angon. Kadanin I Raré Angon, wireh satekané uli masekolah, ia setata geginané ngangonang ubuh-ubuhan minakadinnyané sampi, kebo, jaran, miwah kambing sadina-dina uling cerik. Apang tusing med nongosin ubuh-ubuhan ané itep ngamah di pagpagané, I Raré Angon ngisinin waktu luang sambilanga ngambar di tanahé, yén napkala ia engsap ngaba buku gambar. Sabilang teka uli masekolah, I Raré Angon tusing engsap tekén geginané ané pedumanga tekén reramané. Keto masi ia tusing engsap tekén swadarmané dadi murid, malajah sadina-dina. Tas sekolahané ané misi buku nutugin ia ngangon. Kenyel mamaca buku, anggona nylimurang kiap, I Raré Angon nglaut ngambar. Cacep pesan koné ia ngambar wayang, pemandangan, muah ané lénan kanti ngon timpal-timpalné sekaa ngangoné.
Katuju dina anu, sambilanga nongosin sampi ngambung, I Raré Angon iseng-iseng koné ngambar anak luh di tanahé. Mara suud ia ngambar, tlektekanga gambaré ento, “Mimih déwa ratu adi kené jegég gambar anak luh ténénan? Nah, eda suba usapa pedalem i déwék ngusap.” Kéto koné kenehné I Raré Angon. Gambaré totonan adanina koné baan I Raré Angon I Lubang Kuri.
Lanturang crita, kocap Ida Anaké Agung sedek malila cita ngrereh burung di cariké. Gelisin satua, mangkin rauh ida sig tongos I Raré Angoné ngangon, tur kapanggihin olih ida gegambaran anak istri jegég pesan. Angob koné Ida Anaké Agung ngaksi gambaré ento, saha ida nauhin para pangangoné makejang. “Cerik-ceriké, nyén ané ngaé gambaré ené?”, kéto pitakén ida tekén para pangangoné. Ditu pangangoné ngaturang ané ngambar ento tuah I Raré Angon.
Mara kéto pangangken cerik-ceriké, ditu lantas ida ngandika tekén I Raré Angon, “Raré Angon, saja cening ngaé gambaré ené?”. Kacawis lantas baan I Raré Angon, “Inggih yakti titiang.” Malih matakén Ida Anaké Agung, “Dija cening taén nepukin anak luh buka kéné, orahang tekén gelah!” “Titiang matur sisip Ratu Anak Agung, tan wénten pisan titiang nahen manggihin jadma marupa asapunika.” “Men, dadi cening bisa ngaé gambar I Lubang Kuri?”
Matur malih I Raré Angon sada takut, “Punika sangkaning titiang ngawag-ngawagin, Ratu Anaké Agung.” Mara kéto pangakuné I Raré Angon, Ida Anaké Agung tusing koné ngega aturné I Raré Angon, tur ida mabaos, “Ah, gelah sing ngugu, kema alihang gelah I Lubang Kuri, yan cening tuara nyidayang, mati palanceningé!” Kéto Ida Anaké Agung ngancam I Raré Angon.
Mara kéto pangandikan Anaké Agung, ibuk lantas kenehné I Raré Angon saha ngeling sigsigan nglaut ia mulih, sampiné kutanga di pangangonan. Teked jumahné, takonina koné ia tekén méménné, “Kenapa ja cening dadi ngeling?” Tuturanga lantas undukné kapandikayang ngalih I Lubang Kuri tekén Ida Anaké Agung. Mara kéto pasautné I Raré Angon, méménné bareng sedih minehin unduk pianaknyané.
Kacrita, jani petengné mara I Raré Angon sirep, lantas ia ngipi, ngipiang katedunin olih Ida Betara. Di pangipian, Ida Betara koné ngandika tekén déwéknyané I Raré Angon kéné: “Cening Raré Angon, eda cening sedih, ené rurungé ngaja kanginang tuut, sinah tepuk cening I Lubang Kuri!” Tuah amonto pangandikan Ida Betara tekén I Raré Angon énggalan ipun enten.
Mani semenganné, tuturanga lantas ipianné tekén méménné, tur nglaut ia morahan lakar luas ngetut buri pangandikan Ida Betara buka isin ipianné. Répot méménné ngaénang bekel. Di subané pragat, lantas I Raré Angon majalan. Pajalanné ngaja kanginang, nganti joh pesan koné ia majalan. Pajalanné tuungunung menék jurang, megat-megat pangkung, grémbéngan, ngliwatin margi agung, sagét nepukin lantas ia padukuhan.
Di padukuhan, kacritayang I Raré Angon lantas singgah sik jeron dané Jero Dukuh. Jero Dukuh nyapa, “Sapasira Jero Alit, dados mariki paragayan?” Masaut I Raré Angon, “Inggih titiang I Raré Angon, mawinan titiang mariki, titiang ngutang déwék, sané mangkin titiang nunas ica ring jeroné genah madunungan!”
“Nah, dini cening nongos, apang ada ajaka adin ceningé, pianak Bapané dini makeengan!” Jero Dukuh ngelah koné oka istri bajang adiri. Kacrita suba makelo I Raré Angon madunungan sik jeron Dané Dukuhé, ditu lantas atepanga koné ia ngajak okan danéné. Sedek dina anu, morahan koné I Raré Angon tekén Jero Dukuh. “Tiang matur ring Jero Dukuh, mawinan tiang rauh mariki ngutang-ngutang déwék, tiang kapandikayang antuk Ida Anaké Agung ngrereh anak luh sané madan I Lubang Kuri. Kedeh pisan pakayunanidané, yan tiang tuara nyidayang ngrereh tur ngaturang ring ida tiang pacang kapademang antuk Ida.” Mara kéto pasadok I Raré Angon, ditu lantas dané Jero Dukuh masaur, “Eda cening kéweh, Bapa matujuin cening tongos I Lubang Kuriné, ditu di muncuk gunungé kaja kangin. Ditu suba tongosné cening, nanging sengka pesan pajalané kema, krana I Lubang Kuri kagebag baan soroh buroné ané galak-galak, mapangka-pangka tongos gebagané.”
Sesubanné I Raré Angon kapicain tongos ngalih anak istri ané madan I Lubang Kuri, nglaut koné ia kapicain soroh buron ané ngebag I Lubang Kuri tekén dané Jero Dukuh. Baos Jero Dukuh: “Ané tanggu betén macan pageréng, ané baduuran soroh lelipi né gedé-gedé, ané tanggu duur raksasa dadua luh muani, ento pangalang-alang anaké kema ngalih I Lubang Kuri”, kéto Jero Dukuh nerangang tekén I Raré Angon. Buin dané Jero Dukuh ngimbuhin, “Yadiapin kéto, ené Bapa maang Cening manik sesirep, apang prasida Cening nganteg kapuncak. Padé di malipetané Cening lantas katangehang, pét ubera Cening tekén raksasané, ené buin Bapa maang manik pangalang-alang; manik tiing, manik blabar, manik api, anggon ngentungin i raksasa. Yan ento tuara nyidayang, ené manik atmané entungin, pedas i raksasa mati. Nah, kema Cening majalan, eda Cening sumanangsaya!”
Mara kéto baos dané Jero Dukuh, nglaut majalan koné I Raré Angon ngaba manik liu pesan. Suba neked di bongkol gunungé, tepukina koné macan pageréng, entungina lantas manik sesirep. Ditu pules lantas macané makejang. Buina mara ia majalan ngamenékang, nepukin koné ia lelipi gedé-gedé, buin koné entungina sesirep. Pules koné lelipiné makejang. Mara I Raré Angon ngamenékang, siduur, tepukina raksasa dadua luh muani nglicak tusing bisa ngoyong. Ditu buin entungina baan manik sesirep, pules maka dadua raksasané ento.
Suba pada pules gebagané makejang, prasida lantas I Raré Angon katemu tekén I Lubang Kuri. Ngon I Raré Angon tekén warnan I Lubang Kuriné, sajaan patuh buka goban gegambarané ané gambara di pangangonan. Suba makelo kamemegan, I Raré Angon lantas nuturang unduk déwékné nganti teked di tongos I Lubang Kuriné, sing ja ada lén krana ia kautus olih Anaké Agung. Ajakina lantas I Lubang Kuri ka negara, bakal katur tekén Ida Anaké Agung. Mara kéto pangidih I Raré Angon, I Lubang Kuri satinut.
Gelisin crita, majalan lantas ajaka dadua nganuunang. Mara sajaan neked basa tengahang gunungé, bangun koné raksasané maka dadua, pagelur nutug I Raré Angon. I Raré Angon ngéncolang majalan, sakéwala i raksasa énggal pesan nutug pajalanné I Raré Angon. Suba paek i raksasa, I Raré Angon lantas ngentungin raksasané ento manik tiing. Dadi prajani ada tiing ategal melat pajalan i raksasané. Tiinga tusing dusa baan i raksasa, tuuka kanti lulus bah bedég punyan tiinga kajekjek. Ditu buin koné entungina manik blabar baan I Raré Angon raksasané ento. Dadi prajani ada blabar endut, masi tuuka dogén tekén i raksasa. Buin lantas entungina manik api, dadi api makobar-kobaran melat pajalan i raksasané. Ento masi tusing nyidaang ngalangin pajalan i raksasa ngepung I Raré Angon.
Jani kacrita suba paek pesan koné i raksasa ada di durin I Raré Angoné, kadi rasa ia suba maekin mati kauluh tekén i raksasa totonan. Inget koné ia tekén déwékné enu ngelah manik buin abesik, manik atmané ento lantas entungina i raksasa, mati lantas i raksasa makadadua.
Gelisang satua, I Raré Angon ajaka I Lubang Kuri jani suba neked di jeron Jero Dukuh. Katuturan koné pajalané ajaka dadua suba peteng mara neked ditu. Katuju dané Jero Dukuh sedeng matutur-tuturan ajaka okanné. “Om, Swastyastu, jero Dukuh”, kéto abetné I Raré Angon. “Om Swastyastu, yé i cening Raré Angon suba teka, kénkén rahayu pajalané Ning?”, kéto dané Jero Dukuh nyawis sapetekan I Raré Angon.
Suba koné onyang negak, suba pada maan ngidih téh anget maimbuh séla malablab, ditu dané Jero Dukuh mabaos tekén I Raré Angon, “Nah, Cening Raré Angon, buin mani semengan kema suba Cening mulih aturang I Lubang Kuri tekén Ida Anaké Agung. Ené, adin Ceningé I Luh, titipang Bapa tekén Cening, ajak ia bareng mulih kumah Ceningé, bareng ajahin sapratingkah anaké makrama di negara!” I Raré Angon sairing baos dané Jero Dukuh, tumuli ngaturang suksma ring Jero Dukuh.
Kacrita mani semenganné di subanné I Raré Angon, okan Jero Dukuhé, muah I Lubang Kuri mapamit, lantas ajaka onya makalah uli padukuhan, tumuli makejang nyakupang tangan tekén dané Jero Dukuh. Jero Dukuh mabaos, “Majalan Cening, dumadak mangguh karahayuan di jalan-jalan, selamet Cening teked ka negari!” Pajalanné ngamulihang menék jurang tuun pangkung. Tusing marasa kenyel, mara nyaluk peteng, saget suba teked I Raré Angon jumahné. Kendel pesan koné méménné. “Duh, rauh Cening pianak Mémé, pitahen Mémé Cening lakar tuara sida malipetan”. Répot méménné ngebatang tikeh muah ngaénang yéh anget anggona nyeduhang téh tamiunné.
Di subanné pada mategtegan, ditu lantas I Raré Angon nyatua, nuturang pajalanné luas ngalih I Lubang Kuri, tur maan kurenan okan Jero Dukuh Sakti. Ditu buin maweweh-weweh liang keneh méménné I Raré Angon saha tan mari ngaturang suksma ring Ida Hyang Widhi. Buin maninné pasemengan gati koné I Raré Angon ka puri ngaturang I Lubang Kuri. Angob maduluran brangti kayun Ida Anaké Agung tekén I Raré Angon, wiréh nyidayang ngalih I Lubang Kuri.
Sesubanné I Raré Angon nyidayang ngaturang I Lubang Kuri ka purian, makayun-kayun Ida Anaké Agung. “Yan tusing jlema sakti, tuara nyidayang apa ngalih I Lubang Kuri. Yén jlemané ené baang idup, pedas kagungan i déwéké lakar juanga, sinah rered kawibawan déwéké. Nah, jani lakar rincikang daya apanga prasida bakat kapatianné I Raré Angon”, kéto koné pikayun Ida Anaké Agung ring pikayunan.
Ditu lantas Anaké Agung nganikain I Raré Angon apanga ngrerehang ida macan, “Cai Raré Angon kema Cai buin luas, alihang anaké buka gelah macan, dot pesan gelah apang nawang macan. Nah, kema Cai énggal-énggal majalan!”
Mara kéto pangandikan Ida Anaké Agung, ngembeng koné yéh paningalané I Raré Angon, wiréh suba ngrasa tekén déwék kaupayain baan Anaké Agung. Mapamit lantas ia budal.
Gelisang satua énggal, suba neked jumah, matakon lantas kurenanné tekén I Raré Angon, “Beli, kénkén ja dadi masebeng sedih, anak kénkén di puri? Apa beli dukaina tekén Anaké Agung? Nah té orahang kapining tiang, nyén nawang tiang prasida matetimbang kapining baat keneh beliné?
Masaut I Raré Angon, “Kéné adi, sinah suba baan beli Anaké Agung pedih pesan tekén beli. Suba beli nyidayang ngalih I Lubang Kuri, jani buin beli kapangandikayang ngalih macan.”
Masaut kurenanné, “Yan bantas akéto, eda beli sanget ngéwehang, né tiang ngelah manik astagina, paican dané i bapa. Jani tiang ngadakang macan. “Manik astagina, apang ada macan!”, prajani koné ada macan gedé gati. Nah, kema suba beli ka puri tegakin macané ené, aturang tekén Ida Anaké Agung!” Tegakina lantas macané ento ka puri. Teked di puri, sedek Anaké Agung katangkilin olih panjakidané. Ditu makejang anaké ané tangkil serab malaib, jejeh pati kaplug palaibné. Ida Anaké Agung pramangkin jejeh ngetor wau nyingakin macan ané galak tur mamunyi gruéng-gruéng.
“Gediang-gediang!” Keto pangandikan Anaké Agung sambilang ida malaib ngapuriang. Gedianga koné lantas macané ento tekén I Raré Angon, tegakina abana mulih. Teked jumahné macané ento lantas pastuna tekén kurenanné apang dadi lesung, dadi lantas macané ento lesung.
Buin maninné, buin koné I Raré Angon kaséngin ka puri, ngandika Anaké Agung tekén I Raré Angon, “Cai Raré Angon, kema gelah alihang naga, yan cai tondén maan naga, da cai malipetan mulih!”
Ngiring koné I Raré Angon, lantas ia mapamit budal. Teked jumahné morahan koné ia tekén kurenanné. Ditu lantas kurenanné nyemak manikné. “Manik astagina apang ada naga!” Ada koné lantas naga gedé pesan, tegakina lantas nagané tekén I Raré Angon ka puri. Ngokok koné nagané ento salantang jalan. Suba neked di bancingah, nglépat ikut nagané bakat pentala koné candi bentaré, aas candi pamedal Ida Anaké Agung. Anaké di bancingah pada pablesat malaib, takut tekén naga.
Ida Anaké Agung mara mireng orta dogén suba ida ngetor, saling ké ngaksinin, méh ida lemet prajani. Kapangandikayang lantas I Raré Angon ngediang nagané ento. Mulih lantas I Raré Angon negakin naga. Teked jumahné nagané ento lantas pantuna tekén kurenanné dadi lu.
Kacrita Ida Anaké Agung angob pesan tekén kasaktian I Raré Angoné. Buin maninné lantas I Raré Angon kandikayang ngalih tabuan sirah. Ditu lantas kurenanné ngadakang tabuan sirah, ambul guungané gedén umahné, buina nedeng benbena, pagriyeng inanné galak-galak. Ento koné téngténga tekén I Raré Angon abana ka puri.
Suba neked di puri, pesu makejang inan tabuanné, sahasa ngrebut ngacelin Ida Anaké Agung. Ida Anaké Agung lantas nyelé ati, angganidané beseh makaukud. Suba suud ngacelin, tabuané lantas nambung. Ditu Ida Anaké Agung tusing mrasidayang ka pamreman, raris karampa angganidané olih para pangabihnyané. Upas tabuané nyusup ka anggan Ida Anaké Agung kanti ida tuara méling tekén raga. Buin maninné lantas ida néwata. Makuug tangisé di jero puri tan papegatan. Sasampun Ida Anaké Agung séda, I Raré Angon lantas ka purian ngalih I Lubang Kuri tur lantas ajaka mulih kumahné. I Lubang Kuri lantas anggona kurenan.
Kacrita sesédan Ida Anaké Agung, kasub pesan koné kasaktianné I Raré Angon. Yadiastun ia sakti sakéwala I Raré Angon tusing taén sigug kapining anak lén. I Raré Angon setata mapitulung tekéning anak lara ané ada di guminné. Ento makrana makelo-kelo I Raré Angon lantas kadegang Agung baan panjaké. Sasukat I Raré Angon madeg Agung panjaké trepti, lingkungané bresih; tusing taén ada banjir, tusing taén ada grubug muah sakancan isin guminé pada asah-asih lan asuh.


text:
Tuah ada tuturan satua anak masawitra ajaka dadua, madan Nang Bangsing tekén I Belog. Pasawitrané koné mula sangkaning nekéng tuas, pakrubuk ajaka dadua saling silih, saling tulungin yén pét ada silih tunggil tusing ngelah tur ngelah gegaén abot. Ento mawinan Nang Bangsing ajaka I Belog setata ngenah anut yén upamiang kadi yéhé di pasoné tusing taén makléncokan buat leketné masawitra.
Kacrita I Belog anak ia sajaan buka adanné belog pesan tur tutut. Sedek dina anu ajakina koné I Belog makena bubu tekén Nang Bangsing. I Belog nyanggupin pangajak Nang Bangsingé lakar makena bubu. Ditu pesu koné dot kenehné nawang baneh ané anggona mikatin bé tekén Nang Bangsing, laut ia matakon, “Beli, beli, apa anggon baneh bubuné, turin dija anaké makena bubu?”
Mara kéto patakonné I Belog, dadi pesu jailné Nang Bangsing kapining I Belog, turin ia lantas masaut sada guyu, “Ih, Belog, yan anaké manehin bubu tusing dadi lénan tekén jaja kukus akuskusan mulu tusing dadi embuhan, tekén unti nyuhan abungkul, suba kéto kenaang lantas di pagehané!”
Buin maninné, pasemengan dégdég I Belog lantas meli ketan acééng, nyuh abungkul muah gula duang tebih. Suba genep makejang lakar jajanné, lantas lebengina, tur di subanné lebeng lantas banehina bubunné. Di subanné suud manehin, lantas koné bubuné kenaanga di pagehané.
Kacrita Nang Bangsing makena bubu, nanging di tukadé. Ané jani, suba pada suud makena bubu lantas Nang Bangsing ajaka I Belog mapitungan, kéné munyinné Nang Bangsing, “Belog, wiréh i raga ajak dadua jani suba pada makena bubu, jalan sirep selidan, tusing dadi magadang. Buin mani apang nu semengan pesan ngangkid bubu.” Kéto munyinné Nang Bangsing. Déning kéto, sajaan nu selidan koné suba I Belog pules. Suba sawatara tengah lemeng, ditu lantas Nang Bangsing bangun uli pasaréan nyemak bubunné I Belog tur telahanga daara jajanné. Di subanné telah, lantas bubunné I Belog pejunina, laut buin melahanga ngejang di tongosné i tunian. Suba kéto mulih lantas Nang Bangsing buin masaré.
Gelisin satua, suba koné makruyuk siapé mara acepok, enten lantas I Belog tur bangun ngléjat laut ia ngalih Nang Bangsing , “Nang Bangsing, Nang Bangsing, suba semengan dong jalan angkid bubuné!”
“Endén malu.” Kéto pasautné Nang Bangsing uli di pasaréan, lantas antianga koné tekén I Belog di tebénan.
Buin kejepné makruyuk siapé buin acepok, ditu buin dunduna Nang Bangsing baan I Belog, “Beli Nang Bangsing, mai suba angkid bubuné, suba lemah né.”
“Endén ké sedeng jaenné pules beliné, antosang buin aklepugan!” Kéto pasautné Nang Bangsing. Kanti ngepah koné I Belog ngantiang Nang Bangsing pules, telah awakné garang legu. Wiréh tusing tahen garang legu buin koné gubega Nang Bangsing tekén I Belog, “Jalan té énggalang angkid bubuné nyanan maluina tekén pisagané!” Kéto abetné I Belog.
Nang Bangsing bangun mapi-mapi kapupungan, kijap-kijap koné ia lantas masaut, “Ja…a…lan, jalan,” kéto abetné. Ditu lantas ajaka dadua paanjun majalan ngangkidang bubu.
Critaang mara angkida bubunné I Belog sagét bek misi tai, nanging banehné telah. Béh pedih koné basangné ia sambilanga ngrengkeng, “Né bubu apa ténénan dadi bek misi tai.” Kéto munyinné I Belog sambilanga ngediang tainé.
Kacrita mulih lantas I Belog ngaba bubu puyung. Buin akejepné teka Nang Bangsing magréndotan ngaba bubu, tur liu misi bé, ada lindung, deleg, lélé, kulen, muah ané lénan. Ditu lantas matakon I Belog tekén Nang Bangsing, “Nang Bangsing, kénkén ya dadi bek bubun icangé misi tai buina banehné telah?” Dadi masaut lantas Nang Bangsing, “Ah, da kéta baana, buin mani da ditu makena bubu, ditu laku di punyan nyuhé, tur salinin banehné. Nangka anggon baneh ané nasak abungkul!” Kéto munyinné Nang Bangsing. Sajaan koné lantas I Belog ngalih nangka nasak anggona baneh bubunné, laut kenaanga ba duur di punyan nyuhé.
Gelisang satua énggal, Nang Bangsing masi makena koné ia bubu, nanging betén nyuhé ané kenaina bubu baan I Belog, déning ditu ada tlabah ané liu misi bé. Di subanné pada suud makena bubu, lantas mulih ajaka dadua. Nganteg jumah, selidan gati suba I Belog pules jejeh kenehné tengai bangun.
Kacrita suba tengah lemeng buin lantas aliha bubunné I Belog tekén Nang Bangsing, banehné dogén juanga abana mulih tur buin ia masaré. Gelisin satua, suba koné lemah, bangun lantas I Belog, tur lantas ngangkid bubunné. Mara jemaka puyung buina banehné telah, ditu gedeg pesan koné basangné I Belog, ia ngrengkeng, “Béh, saking ja bubuné ténénan bantug, melahan suba jani tektek polonné.”
Mara ukana tekteka bubuné baan I Belog, sagét ada Kedis Selem teka uli kaja kangin, jeg macelep ka tengah bubunné. Mara kéto, ngon tur liwat kendelné I Belog, “Béh, jani ja payu maan bé, gantin i déwéké taén naar bé kedis selem.” Kéto munyinné I Belog.
Ditu lantas I Kedis Selem masaut, “Yéh Cai Belog, da Cai nampah déwéké. Yan Cai tusing nampah déwéké, apa ja idih Cai kapining i déwék, baanga ja.”
Mara kéto munyinné i kedis masaut lantas I Belog, “Masa ya kedis bisa maang ngidih apan-apan, dija nyen ngelah lud, melahan tampah dogén suba jani.” Kéto abetné I Belog. Buin masaut i kedis, “Kéné Belog, yan Cai tusing ngugu munyin icangé, né bulun icangé abut akatih lantas keberang men, kija ja pajalan bulun icangé ené nyanan tututin dogénan!” Kéto munyinné i kedis.
“Saja ya i kedis ngelah apan-apan, tegarang ja lakar tuutang buka pamunyinné.” Kéto kenehné I Belog, tur abuta lantas bulun kampidné akatih, lantas lébina kedisé. Makeber koné lantas I Kedis Selem ngaja kanginang.
Di subanné kéto, lantas keberanga bulun kedisé ané abuta tekén I Belog, sajaan ngapirpir pajalanné ngaja kanginang. Ento lantas tutuga baan I Belog. Mara adéng pajalanné I Belog, bulun kedisé adéng koné masi pakeberné. Mara I Belog ngangsarang, bulun kedisé bareng gangsar. Kéto dogén koné buat pajalanné I Belog muah bulun kedisé.
Kacrita suba joh pajalanné I Belog nututin pakeberné i bulun Kedis Selem, sagét koné ia nepukin puri melah pesan. Neked di jaban kori agungé kancit ilang koné bulun kedisé totonan. Ditu lantas ibuk kenehné I Belog tur ngrengkeng padidi buka kéné, “Ah, saking ja mula kedis jail ténénan, déwéké belog-beloga, jani mara neked dini ilang polonné, déwéka tuara ja mabekel nyang akéténg, kalud jani basangé suba seduk.” Kéto abetné I Belog. Kabenengan dugasé totonan ada koné parekan Anaké Agung ané nuénang puriné ento, ningeh munyin I Belogé. Ditu lantas takonina I Belog tekén I Parekan, “Ih, jero, sampunang jeroné ngraos kénten, nyen uningina tekén Anaké Agung driki, janten jeroné ngemasin sisip. Jeroné jadma saking dija?”
Masaut lantas I Belog, ngandang-nganjuh koné pasautné, “Ah, apin ja sisip depang ya, anak saja kedis beler melog-melog déwéké.” Mara kéto pasautné I Belog, lantas ngénggalang I Parekan ngapuriang matur tekén Ida Anaké Agung kauningang saindik-indikné I Belog. Déning kéto, Ida Anaké Agung lantas ngandikain I Belog parek ka puri. Sasubanné I Belog tangkil, ditu Ida Anaké Agung ngandika, “Ih Belog, Cai nyak nunas nasi dini?”
Matur I Belog, “Inggih, tiang nyak basang tiangé seduk gati, uling ibi tiang tusing kena nasi.” Mara kéto aturné I Belog, lantas kandikaang parekanné nyagiang I Belog.
Kacrita jani I Belog suba ngarepin sagi, mara tingalina nasiné tuah abedik pesan, rasa asopan kuangan. Ditu ia ngrengkeng, “Béh, tuah amoné baanga ngidih nasi, acepok dogén sop telah, saking ja Anak Agung demit makilit ténénan.” Kéto kenehné I Belog, nanging ké tunasa masi nasiné ento. Sabilang sopa nasiné ento, nu dogén buin asopan, kéto masi bénné sing ja bisa telah. Di subanné basangné I Belog masa wareg, mara nasiné ento telah.
Suud nunas, I Belog lantas koné ia malali-lali di jabaan. Sedekan ia klicak-klicak, ditu ia kaukina baan I Panunggun Lawang, “Ih Belog, mai ja malu!” Mara kéto lantas srapat I Belog nyagjag tur ia matakon nyekedang, “Ngéngkén jero gebagan?”
“Kéné Belog, yén padé Cai icéna barang-barang tekén Anaké Agung da nyaka. Ento ada jaran berag, to men tunas!”
“Nah, yan kéto tiang ngidepang.” Kéto pasautné I Belog bebelogan tuara ada palawanan nyang abedik. Suba kéto lantas takonina I Belog tekén Anaké Agung, “Ih Belog, jani apa lakar tunas Cai tekén nira? Cai demen tekén kamben, pipis, mas, muah ané lén-lénan?”
Masaut I Belog, “Inggih Ratu Anak Agung, titiang nénten nunas ané kénten-kénten. Yén I Ratu lédang, kudané sané berag punika pamitang titiang, lianan ring punika titiang nénten demen.” Mara kéto aturné I Belog, lantas ngandika Anaké Agung, “Yéh Cai Belog, dadi jaran demenin Cai? Cai awak tuara, sing ngelah apa-apa. Men, né jaran nirané anak nagih pedeman ané melah. Kénkén ja pedeman Cainé, apang kéto masi pedeman jarané, tur amah-amahanné kéto masi, yan Cai naar nasi misi bé, jarané ngamah nasi misi bé masi. Cendekné apa ja dedaaran Cainé, jarané ané kéto baang!” Kéto pangandikan Anaké Agung.
“Inggih Ratu Anak Agung, yadian asapunika, sakéwanten Cokor I Déwa suéca ring titiang, sasidan-sidan antuk titiang ngubuhin.” Ngandika buin Ida Anaké Agung, “Nah yén kéto Belog, juang jaran nirané ento, nira sing ja lakar mucingin.”
Déning kéto lantas kandikain I Parekan, “Ih parekan, kema jemakang I Belog jarané ané berag! Déning ané kéto koné demenina.” Majalan lantas I Parekan nyemak jaran turin lantas kabaang I Belog. Suba kéto lantas mapamit I Belog tekén Ida Anaké Agung. Jarané ento lantas kategakin. Wiréh jaran berag, dadi tusing nyidaang koné baana malaib. Mara kedenga talin padangalané, makipekan kori jarané tan mari ia majalan bejag-bejug dasdasan I Belog labuhanga.
Déning kéto pajalanné I Belog, dadi liu koné anaké ngiwasin undukné negakin jaran, saha pada ngomong kéné, “Béh, I Belog, adi juari gatiné negakin jaran kakéné beragné, yan i déwék ngelah adaan tanem dogén suba. Ngudiang ngubuhin jaran ngaénang déwéké kimud dogén.”
Ningeh raos brayané pada pakrimik ngraosang unduk pajalanné I Belog negakin jaran srayang-sruyung buka kéto, dadi pesu koné pedih kenehné ia tur masaut, “Béh, demenan ngomong jeroné, nyen katumbragin jaran mara nawang asanné.” Kéto pasautné I Belog sada bangras sambilanga nigtig jaranné. Salantang jalan ané liwatina baan I Belog, makejang anaké ané nepukin buat undukné ia buka kakéto kedék tur nyailin. Kéto masi koné ia I Belog pedih pesan kenehné mara kedékina tur jailina.
Tan crita I Belog di jalan, énggal koné ia neked jumahné. Sasubanné neked jumah, sagét jaranné mejuang pipis mabrarakan liu gati. Énggal laut I Belog ngampilang pipisé apang tusing ada anak nepukin jarané bisa mejuang pipis. Suba maan mategtegan, ditu lantas I Belog ngaukin méménné tur kabaang ngidih pipis. Méménné tangkejut laut matakon, “Belog dija Cai maan pipis liu buka kakéné?”
Masaut I Belog, “Mémé siep dogén, kema bayah utang méméné dija ja ngelah anggehan, buina kema Mémé ka peken beliang icang bé céléng, lakar basa, baas liunang, sambilang masi ngaukin brayané ajak mulih apang ada nulungin malebengan!” Déning kéto pangidihan I Belog, méménné tusing liu raos jag laut majalan mayah anggehan tur nglaut mameken meli magenepan lakar anggona mébat-ébatan. Suba pada jangkep beblanjané, Mén Belog lantas mulih sambilanga masi ngaukin brayané apanga nulungin déwékné mébat.
Kacrita jani pisaga miwah panyamanné I Belog suba makejang pada teka, ada ngaba blakas, pangrupak, talenan, miwah gegawan mébat ané lénan. I Belog ngatikang brayané nglawar. Gelisan tuturan satua, suba koné suud malebengan, I Belog laut iju nyagiang jarané sagi agenepan. Suba pragat maang jarané ngamah, lantas tamiuné kedenga madaar baan I Belog. Suud madaar, dimulihé makejang koné tamiunné baanga kaputan nasi misi bé, tum, lawar, miwah jukut arés baan méménné I Belog. Seed tamiunné ngaba aba-abaan uli jumah I Belog.
Gelisan satua, dimulihé, tamiuné tepukina tekén Nang Bangsing, lantas ia matakon, “Ih Bapa, Beli, BMbok, lan luh-luh ajak makejang teka uli dija né, mirib teka uli kundangan aa?” Masaut lantas ané takonina kéné.
“Aa, bapa uli kundangan sig umahné I Belog.” Kéto abetné makejang masaut buka briukan panggulé, patuh pasautné. Déning kéto, makesiab Nang Bangsing ningeh pangakuan anaké ané tepukina di jalan totonan, wiréh tusing perah lakar I Belog nyidaang ngingu anak liu buka ané tepukina. Buina, kadi rasa ané daara padidi dogénan suba I Belog kuangan, kéto tarka Nang Bangsing padidi. Ditu lantas dot kenehné Nang Bangsing lakar matakon tekén I Belog buat laksanané ngundang-undang maébuh-ébuhan buka kéto. Éngap-éngap koné pajalanné Nang Bangsing ngojog umahné I Belog. Mara macelep di kubunné I Belog, sagét tepukina Nang Bangsing teka kapining I Belog, laut ia matakon, “Beli Nang Bangsing, anak uli dija dadi makedengasan tepukin tiang tindakan beliné mulih ka pondok icangé?”
Masaut Nang Bangsing, “Beli mula uli jumah, lakar nyadia matakon tekéning Cai.”
Nimbal I Belog, “Men, apa buat sarat takonang Beli kapining icang?”
“O, unduk ento, kéné Belog, beli dot nawang wiréh beli ningeh Cai ibi nekaang braya liu ajak Cai mébat-ébatan, to dija Cai maan pipis anggon ngingu brayané liu gatiné?” Kéto abetné Nang Bangsing nyliksik dot nawang undukné I Belog.
I Belog, anak mula belog tur polos, tusing bisa nyidra patakon anak, jeg mamolos masaut, “O, unduk to saja Beli icang ngundang-undang,” tur katuturang urah-arih déwékné uli makena bubu ngajak Nang Bangsing nganti bisa ngelah jaran. Mara kéto munyinné I Belog, déning Nang Bangsing mula anak iri ati, ditu lantas nagih siliha jaranné I Belog. I Belog jag lega masi nyilihang jaranné tekén Nang Bangsing, wiréh ia tusing bisa demit, saha kategesin koné Nang Bangsing baan I Belog apanga miara jaranné melah-melah.
“Kéné Beli Nang Bangsing, yan Beli nyilih jaran icangé, kénkén ja dedaaran Beliné ajak makejang jumah, jarané musti ané kéto baang, tur pamedemanné masih kéto, kénkén ja pasaréan Beliné apang kéto masi pedeman jarané!” Kéto pabesenné I Belog tekén Nang Bangsing.
Masaut Nang Bangsing sada nengkik, “Yadiapin kéto Beli tusing kaberatan.” Mara kéto buin koné I Belog nyekenang, “Nanging Beli, yan pét mati jaran icangé, da tanema jumah Beli, mai aba kumah icangé!”
“Nah.” Kéto abetné Nang Bangsing, tur nglaut lantas jaran I Belogé jemaka abana mulih baan Nang Bangsing.
Sasubanné neked jumah, lantas Nang Bangsing ngorahin kurenanné, tundéna ngolah ané jaen-jaen tur apanga ngundang brayané makejang ajaka mapésta jumahné. Mara kéto munyin Nang Bangsingé, srapat lantas somahné ngundang krama banjarané, déning Nang Bangsing tusing kuangan brana sinah élah baana namiu anaké a banjar. Para tamiuné suba makejang pada teka, kéto masi lakar olah-olahané suba masi pada jangkep. Pakrubuk nyamanné ngolah tur kacrita énggal suba pada lebeng. Makedus koné bon olah-olahané jaen pesan, suba pada pragat masagi, ditu lantas krama banjarné Nang Bangsing ajaka madaaran. Suba pada suud madaar, makejang braya, krama banjaré mulih.
Gelising crita, suba pada mulih brayané, ditu lantas Nang Bangsing buin nundén kurenanné apanga meli kasur, galeng, muah tikeh ané melah-melah. Nang Bangsing bincuh ngayahin jarané, empek-empeka maang nasi, bé, lawar, gegoréngan, muah ané lén-lénan. Acepané apanga jarané liu mesuang pipis.
Kacrita suba sanja, lantas celepanga jarané kumah metén, tur dampingina pedeman makasur lan matikeh anyar. Suba sawetara tengah lemeng, meju koné lantas jarané, mejuang tai mising wiréh bes lebihan ngamah lawar.
Di balé gedéné, kacrita Nang Bangsing ajaka kurenanné pakisi, “Nanangné, turah icang jarané lakar mejuang pipis akroso, i tunian dingeh icang jarané suba meju pakrécék ulungan tainné, sinah suba ento mas, pérak, slaka mabrarakan, dong énggalang jemak kumah metén!” Kéto munyinné ané luh nundung somahné.
Masaut Nang Bangsing sada agul, “Wéé méméné eda téh uyut, né nu peteng guminné mani semengan duduk alihang kisa batu apang melah baan ngaba.” Kéto pasautné Nang Bangsing laut madingin tundun somahné. “Nah kéto ja kéto, nyaan maluina baan pisagané nuduk kanggoang talin pagehan mani goréng!” Mén Bangsing masaut sambilanga maid saput buin sirep ngantosang lemah.
Gelisin satua énggal, suba jani semengan, béh saling pamaluin ané luh ajaka ané muani ngampakang jelanan dot lakar mulihan kumah metén kanti saling kedeng, “Icang baang maluan cang baang maluan.” Kéto abetné ajaka dadua. Pamragat sibarengan lantas ia mulihan, dredesanga koné jelanané ngampakang. Mara ia madelokan kumah metén, ditu tepukina tain jarané mabrarakan ngebekin rongan tur boné malekag. Mén Bangsing kanti ngutah-utah ngadek bon tain jarané buka kéto. Ditu lantas Nang Bangsing brangti pesan kenehné tekén I Belog tur ngrengkeng kéné, “Béh, tendas bedag I Belog, belog-beloga déwéké, kalud pipisé telah anggon namiu, ludin jumahan metén bek misi tai. Ah da kéto baana, cendek baan jani makeneh, bakal matiang dogén suba jarané ténénan.” Kéto munyinné Nang Bangsing sambilanga nyemak madik, lantas sepegina makapatpat batis jarané laut koné baongné goroka.
Ané jani kacrita koné I Belog wiréh makela suba jaranné siliha baan Nang Bangsing masi kondén ulihanga, ditu pesu kenehné lakar ngalih jaranné kumah Nang Bangsing. Lantas ia majalan ngapang-ngapang kenehné suba di jarané dogénan. Di subanné neked ditu lantas takonina Nang Bangsing, “Beli, beli Nang Bangsing, jaran icangé dija?”
Masaut Nang Bangsing masebeng sada sredah, “Béh, jarané makelo suba matiang beli, wiréh ia meju di jumahan metén tur tainné mising, bek pamelangan metén beliné misi tai, ento makrana lantas matiang beli.
Masaut lantas I Belog, “Béh, amonto suba seken pabesen icangé tekén Beli, dadi Beli tuara ngingetang. Men, jani dija bangkén jarané?” “Béh, yan buat ento ditu tanem beli ba danginé.” Kéto pasautné Nang Bangsing nlegdeg.
I Belog tusing mapalawanan, tusing liu raos, ia anak mula belog polos. Mara kéto munyinné Nang Bangsing, nyrutcut lantas ia nganginang ngojog tongos ané patujuina baan Nang Bangsing, alih-alihina laad gegumuk nanem jarané. Suba tepukina, ditu bété bangkén jarané laut abana mulih pratékana baan ia tur lantas tanema di sanggah kamulané. Suba makelo-kelo, di tongos I Belogé nanem jarané mentik tiing petung duang katih tur tegeh ngalik. Nuju ada ujan bales, bah lantas tiingé totonan, ané akatih bah ngerobin peken Sangsité, ané buin katihné bah ngerobin peken Badungé.
Critaang koné punyan tiingé ané ebah ka peken Badungé, liu anaké mameken ngejangin kamben, baju, senteng, kancrik, ada masi ané ngengsutang saput, sarung, jalér, muah ané lén-lénan kanti bek misi magenepan. Kéto masi ané ebah ka peken Sangsité ada anak ngantungin urutan, déngdéng, lindung, muah ané lénan sarwa dedaarané ané jaen-jaen. Di subanné bek pada tiingé misi maéndahan, ditu buin koné lantas majujuk. Béh, bek umahné I Belog misi sarwa panganggo muah dedaaran ané sarwa luih-luih.
Mara kéto, prajani koné I Belog dadi anak sugih, liu ngelah arta brana, buina yan nuju ia pesu ka jalané, panganggoné setata makrénéb ngawinang ngon anaké ané nepukin, kéto masi méménné lén pesan bawané ngajak ipidan tusing nu sétsét pasuranting panganggoné, suba nuutin cara pianakné kedas gading. Paundukan I Belog buka kakéto buin koné dingeha baan Nang Bangsing. Patuh cara ané maluan, buin koné masi siliha tiingné I Belog baan Nang Bangsing. Kéto masi I Belog tusing nemitang, buin koné masi baanga nyilih.
Kacrita jani Nang Bangsing ngidih tulungan tekén krama banjarné lakar ngabut tiing uli jumahné I Belog abana kumahné. Tiingé lantas tanema di sanggahné. Di subanné majujuk, lantas koné tiingé buin bah ka peken Sangsité muah ka peken Badungé. Mara nepukin ada tiing buin bah ngungkul di peken Badungé, ditu para dagangé pakrimik, sawiréh i pidin dugasé kagantungin baju, kamben, muah ané lén-lénan bisa ilang, jani lantas pesu jail para dagangé. Tiingé laut kagantungin sarwa ané pengit, makadi bangkén céléng, sera, leluu, mis ané bengu, muah ané lénan. Ané bah ka peken Sangsité masi kéto ada ané ngantungin bangkén cicing, bangkén bikul, sétsétan kamben uwék, sandal pegat, muah sarwa leledané.
Gelisan satua, crita jani tiingé makadadua totonan buin majujuk. Mimih déwa ratu, paclebugbug ulung bangké lan sarwa ané bengu jumah Nang Bangsing, turin boné tusing sida baana ngadek tekén Nang Bangsing baan benguné. Nang Bangsing pencad tindakané ngalih tulungan ajaka ngisidang sakancan bangké muah beberekané totonan. Wiréh tawanga ia liu ngelah brana, nyamané tusing nyak nulungin, sakéwala yan mupahang mara lakar jagjagina baan pisagané. Kanti telah kasugihané anggona mupahang mresihin umahné mara koné nyidaang kedas. Déning kéto, lantas Nang Bangsing dadi lacur, I Belog nyalinin dadi sugih.
sumber : www.cakrawayu.org